PATVIRTINTA

Pirkimo komisijos

2021-08-02 posėdžio protokolu Nr. 1

**EKSKAVATORINIO KRAUTUVO PIRKIMAS LIZINGU**

**SUPAPRASTINTO ATVIRO KONKURSO SĄLYGOS**

**PIRKIMO SĄLYGŲ DOKUMENTŲ VISUMA**

Pirkimo dokumentus sudaro:

1. Pirkimo sąlygos;
2. 1 priedas. Techninė specifikacija ;
3. 2 priedas. Pasiūlymo forma ;
4. 3 priedas. Europos bendrasis viešųjų pirkimų dokumentas;

TURINYS

[I. INFORMACIJA APIE PERKANTĮJĮ SUBJEKTĄ 7](#_Toc510511610)

[II. PIRKIMO BŪDAS IR PROCEDŪRA 7](#_Toc510511611)

[III. PIRKIMO OBJEKTAS 7](#_Toc510511612)

[IV. VIEŠOJO PIRKIMO VYKDYMO TERMINAI 8](#_Toc510511613)

[V. PIRKIMO DOKUMENTŲ PAAIŠKINIMAS IR PATIKSLINIMAS 8](#_Toc510511614)

[VI. PASIŪLYMŲ RENGIMO IR PATEIKIMO REIKALAVIMAI 8](#_Toc510511615)

[PASIŪLYMŲ PATEIKIMO PRIEMONĖS 8](#_Toc510511616)

[REIKALAVIMAI PASIŪLYMO DOKUMENTAMS 8](#_Toc510511617)

[PASIŪLYMO DOKUMENTŲ SĄRAŠAS 9](#_Toc510511618)

[DALYVIO PAŠALINIMO PAGRINDAI, KVALIFIKACIJOS REIKALAVIMAI IR KOKYBĖS VADYBOS SISTEMOS BEI APLINKOS APSAUGOS VADYBOS SISTEMOS STANDARTŲ REIKALAVIMAI 9](#_Toc510511619)

[REIKALAVIMAI JUNGTINĖS VEIKLOS SUTARČIAI 11](#_Toc510511620)

[PASIŪLYMO DOKUMENTŲ KONFIDENCIALUMAS 11](#_Toc510511621)

[PASIŪLYMO GALIOJIMO TERMINAS IR JO PRATĘSIMAS 12](#_Toc510511622)

[PASIŪLYMŲ ŠIFRAVIMAS 12](#_Toc510511623)

[VII. PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO (ATLIKIMO) UŽTIKRINIMO REIKALAVIMAI 12](#_Toc510511624)

[PASIŪLYMO GALIOJIMO UŽTIKRINIMO REIKALAVIMAI 12](#_Toc510511625)

[SUTARTIES ĮVYKDYMO UŽTIKRINIMO REIKALAVIMAI 12](#_Toc510511626)

[VIII. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS 12](#_Toc510511627)

[IX. PASIŪLYMŲ NAGRINĖJIMAS IR VERTINIMAS 13](#_Toc510511628)

[PASIŪLYMO DUOMENŲ ATITIKTIES PIRKIMO SĄLYGOMS VERTINIMAS 13](#_Toc510511629)

[PASIŪLYMŲ VERTINIMAS IR PALYGINIMAS 13](#_Toc510511630)

[EKONOMIŠKAI NAUDINGIAUSIĄ PASIŪLYMĄ PATEIKUSIO DALYVIO EBVPD DEKLARUOTŲ DUOMENŲ ATITIKIMO VERTINIMAS 14](#_Toc510511631)

[X. PASIŪLYMO ATMETIMO PAGRINDAI, PERKANČIOJO SUBJEKTO TEISĖ PRATĘSTI PASIŪLYMO PATEIKIMO TERMINĄ, NUTRAUKTI PIRKIMĄ IR / AR NESUDARYTI SUTARTIES 14](#_Toc510511632)

[XI. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO 15](#_Toc510511633)

[XII. GINČŲ NAGRINĖJIMO TVARKA 16](#_Toc510511634)

[XIII. BAIGIAMOSIOS NUOSTATOS 16](#_Toc510511635)

# INFORMACIJA APIE PERKANTĮJĮ SUBJEKTĄ

1. UAB „Širvintų vandenys“ (toliau – Perkantysis subjektas) numato įsigyti naują ekskavatorių krautuvą (toliau – Prekė) lizingu supaprastinto atviro konkurso būdu.

2. Valstybinės kainų ir energetikos kontrolės komisijos 2015 m. gegužės 7 d. nutarimu Nr. O3-279 Perkančiajam subjektui suteikta geriamojo vandens tiekimo ir nuotekų tvarkymo veiklos licencija Nr. L7-GVTNT-08. Širvintų rajono savivaldybės tarybos 2015 m. gegužės 28 d. sprendimu Nr. 1-54 ,,Dėl viešojo geriamojo vandens tiekėjo ir nuotekų tvarkytojo paskyrimo“ Perkantysis subjektas paskirtas viešuoju geriamojo vandens tiekėju ir nuotekų tvarkytoju Širvintų rajono savivaldybės teritorijoje. Širvintų rajono savivaldybės tarybos 2016 m. kovo 31 d. sprendimu Nr. 1-84 „Dėl Širvintų rajono savivaldybės paviršinių nuotekų tvarkytojo skyrimo“ Perkantysis subjektas paskirtas paviršinių nuotekų tvarkytoju Širvintų rajono savivaldybės teritorijoje.

3. Perkantysis subjektas yra atsakingas už geriamojo vandens tiekimą, nuotekų tvarkymą bei paviršinių nuotekų tvarkymą Širvintų rajono savivaldybės teritorijoje.

# PIRKIMO BŪDAS IR PROCEDŪRA

1. Perkantysis subjektas Pirkimą vykdo supaprastinta tvarka atviro konkurso būdu, pasiūlymą gali pateikti kiekvienas suinteresuotas tiekėjas. Dalyvių skaičius atvirame konkurse neribojamas. Perkančiojo subjekto ir Dalyvių derybos yra draudžiamos.
2. Pirkimas vykdomas toliau nurodoma tvarka:
	1. Perkantysis subjektas paskelbia apie Pirkimą kartu su Pirkimo sąlygomis CVP IS priemonėmis;
	2. Tiekėjai pateikia Pasiūlymus Perkančiajam subjektui CVP IS priemonėmis pagal Pirkimo dokumentų reikalavimus;
	3. Perkantysis subjektas susipažįsta su Pasiūlymais, kuriuose pateikta kaina, EBVPD bei kiti dokumentai;
	4. Perkantysis subjektas įvertina Dalyvių Pasiūlymus;
	5. Perkantysis subjektas sudaro pasiūlymų eilę. Pasiūlymai eilėje surašomi ekonominio naudingumo mažėjimo tvarka.
	6. Perkantysis subjektas kreipiasi į vertinimo metu neatmestą Dalyvį, pateikusį ekonomiškai naudingiausią pasiūlymą, su prašymu pateikti Dalyvių pašalinimo pagrindų nebuvimą bei atitikimą kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams (jei taikoma) patvirtinančius dokumentus;
	7. Perkantysis subjektas įvertina Dalyvio, pateikusio ekonomiškai naudingiausią pasiūlymą, pašalinimo pagrindų nebuvimą patvirtinančius dokumentus, kvalifikacijos reikalavimų atitikimą patvirtinančius dokumentus, reikalavimų kokybės vadybos sistemos ir aplinkos apsaugos vadybos sistemos standartams (jei taikoma) atitikimą patvirtinančius dokumentus;
	8. Perkantysis subjektas nustato Pirkimo laimėtoją bei Sutarties sudarymo atidėjimo terminą.

3. Skelbimas apie pirkimą paskelbtas 2021 m. rugpjūčio 2 d. CVP IS interneto adresu: [https://pirkimai.eviesiejipirkimai.lt](https://pirkimai.eviesiejipirkimai.lt/) (pirkimo Nr. 558303).

4. Bet kokia informacija, konkurso sąlygų paaiškinimai, pranešimai ar kitas Perkančiojo subjekto ir tiekėjo susirašinėjimas yra vykdomas CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo).Tiesioginį ryšį su tiekėjais įgalioti palaikyti:

– dėl pirkimo procedūrų – juristė-viešųjų pirkimų specialistė Danguolė Palkevičienė, Plento g. 19, Širvintos, LT-19117, tel. 8 601 53242, el.p. juristas@sirvintuvandenys.lt;

– dėl pirkimo objekto – vyr. inžinierius Kęstutis Vaškevičius, Plento g. 19, LT-19117, tel. 8 687 24935, el.p. inzinierius@sirvintuvandenys.lt.

# PIRKIMO OBJEKTAS

5. Pirkimo objektas – naujas ekskavatorius (toliau – Prekė), perkamas lizingo būdu.

5.1. Lizingo pradinis įnašas, marža ir fiksuotos palūkanos 60 (šešiasdešimt) mėnesių, taip pat visi kiti su lizingo teikimu susiję mokėjimai.

5.2. Ekskavatorius turi būti naujas, neeksploatuotas, pagamintas 2020 metais ar vėliau ir atitikti techninius reikalavimus, nustatytus techninėje specifikacijoje (Konkurso sąlygų 1 priedas).

5.3. Techninės specifikacijos reikalavimus turi atitikti ir visi su lizingo teikimu susiję mokėjimai lizinguojamam objektui.

5.4. Pagrindinio objekto kodas pagal Bendrąjį viešųjų pirkimų žodyną BVPŽ 43260000-3 - Mechaniniai semtuvai, ekskavatoriai ir vienkaušiai krautuvai bei kasybos mašinos, 66114000-2  Finansinio lizingo paslaugos

6. Šis pirkimas į dalis neskaidomas.

7. Už Prekę bus atsiskaitoma kas mėnesį per 5 (penkerius) metus, t. y. 60 (šešiasdešimt) mėnesių lizingu pagal patvirtintą mokėjimų grafiką.

8. *Prekės pristatymo*terminai nurodyti šių konkurso sąlygų XIII skyriuje.

9.*Prekės pristatymo vieta* – UAB „Širvintų vandenys“, Plento g. 19, Širvintos*.*

10. Jeigu apibūdinant pirkimo objektą neįmanoma tiksliai jo aprašyti, todėl konkurso sąlygose, Techninėje specifikacijoje ar kituose pirkimo dokumentuose yra nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, Perkantysis subjektas priima lygiavertį Pirkimo objektą.

11. Jei Perkantysis subjektas Techninėje specifikacijoje nurodo Pirkimo objekto norimo rezultato apibūdinimo ar funkcinius reikalavimus, Perkantysis subjektas taip pat priima Pasiūlymus, kuriuose pateikti įrodymai, kad siūlomos prekės, paslaugos ar darbai atitinka Lietuvos standartą, perimantį Europos standartą, Europos techninio įvertinimo patvirtinimo dokumentą, bendrą techninę specifikaciją, tarptautinį standartą arba Europos standartizacijos organizacijos nustatytą techninių normatyvų sistemą, jeigu juose yra nurodyti Perkančiojo subjekto keliami norimo rezultato ir funkciniai reikalavimai ir jeigu Dalyvis savo Pasiūlyme bet kokiomis Perkančiajam subjektui tinkamomis priemonėmis įrodo, kad jo siūlomos Technines specifikacijas atitinkančios prekės, paslaugos ar darbai atitinka Perkančiojo subjekto keliamus norimo rezultato ir funkcinius reikalavimus.

12. Perkantysis subjektas neleidžia pateikti alternatyvių pasiūlymų.

# TIEKĖJŲ PAŠALINIMO PAGRINDŲ VERTINIMAS

13. Tiekėjai, dalyvaujantys Pirkime, turi įrodyti, kad nėra Tiekėjų pašalinimo pagrindų, kaip tai numatyta 1 lentelėje:

**1 lentelė. Tiekėjų pašalinimo pagrindai**

|  |  |  |
| --- | --- | --- |
|  | **Reikalavimas** | **Atitiktį reikalavimui pagrindžiantys dokumentai** |
| 13.1. | Dėl tiekėjo (fizinio asmens), tiekėjo (juridinio asmens), kitos organizacijos ar jos padalinio, vadovo, kito valdymo ar priežiūros organo nario ar kito asmens, turinčio teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalterio ar kito asmens, turinčio teisę surašyti ir pasirašyti tiekėjo apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą:1) dalyvavimą nusikalstamame susivienijime, jo organizavimą ar vadovavimą jam;2) kyšininkavimą, prekybą poveikiu, papirkimą;3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;4) nusikalstamą bankrotą;5) teroristinį ir su teroristine veikla susijusį nusikaltimą;6) nusikalstamu būdu gauto turto legalizavimą;7) prekybą žmonėmis, vaiko pirkimą arba pardavimą;8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose. | Pateikiama: išrašai iš teismų sprendimų, jei tokie yra, ar Informatikos ir ryšių departamento prie Vidaus reikalų ministerijos išduota pažyma ar valstybės įmonės (toliau – VĮ) Registrų centro išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos, ar kitos kompetentingos institucijos išduotas dokumentas, liudijantis, kad nėra nurodytų pažeidimų. Pateikiami dokumentai turės būti išduoti ne anksčiau kaip 60 dienų iki tos dienos, kai galimas laimėtojas turės pateikti dokumentus, įrodančius, kad nėra tiekėjo pašalinimo pagrindų.  |
| 13.2. | Tiekėjas turi neįvykdytų įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkantysis subjektas, reikalavimus. Ši nuostata netaikoma, jeigu:1) Tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;2) Įsiskolinimo suma neviršija 50 EUR;3) Tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių. Tiekėjas šiuo pagrindu nepašalinamas iš pirkimo procedūros, jeigu, Perkančiajam subjektui reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Pateikiama:1) Dėl įsipareigojimų, susijusių su mokesčių mokėjimu (neįskaitant socialinio draudimo įmokų), Lietuvos Respublikoje registruotas fizinis ar juridinis asmuo pateikia Valstybinės mokesčių inspekcijos išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia atitinkamos užsienio šalies institucijos išduotą dokumentą. Nurodyti dokumentai turi būti išduoti ne anksčiau kaip 60 dienų tos dienos, kai galimas laimėtojas turės pateikti dokumentus, įrodančius, kad nėra tiekėjo pašalinimo pagrindų.2) Dėl įsipareigojimų, susijusių su socialinio draudimo įmokų mokėjimu, Lietuvos Respublikoje registruoto juridinio asmens duomenis pasitikrina, užfiksuoja ir išsaugo pats Perkantysis subjektas.Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas, kompetentingos valstybės institucijos išduotą pažymą. Nurodyti dokumentai turi būti išduoti ne anksčiau kaip 60 dienų tos dienos, kai galimas laimėtojas turės pateikti dokumentus, įrodančius, kad nėra tiekėjo pašalinimo pagrindų. |
| 13.3. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkantysis subjektas dėl to turi įtikinamų duomenų. | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Perkantysis subjektas nereikalauja papildomų dokumentų dėl atitikties šiam reikalavimui. (Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |
| 13.4. | Tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Viešųjų pirkimų komisijos ar Perkančiojo subjekto sprendimus ir šių sprendimų pakeitimas prieštarautų Viešųjų pirkimų įstatymo nuostatoms. | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Perkantysis subjektas nereikalauja papildomų dokumentų dėl atitikties šiam reikalavimui. (Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |
| 13.5. | Dėl tiekėjo buvo pažeista konkurencija, kaip nustatyta Viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti. | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Perkantysis subjektas nereikalauja papildomų dokumentų dėl atitikties šiam reikalavimui. (Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |
| 13.6. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį Viešųjų pirkimų įstatymo 46 straipsnyje ir Viešųjų pirkimų įstatymo 47 straipsnyje nustatytiems reikalavimams, ir Perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį. Šiuo pagrindu tiekėjas taip pat šalinamas iš pirkimo procedūros, kai ankstesnių procedūrų metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal šio įstatymo 50 straipsnį, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas. Šiuo pagrindu tiekėjas taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas ar taikomos kitos panašios sankcijos; | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Perkantysis subjektas nereikalauja papildomų dokumentų dėl atitikties šiam reikalavimui. (Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |
| 13.7. | Tiekėjas pirkimo metu ėmėsi neteisėtų veiksmų, siekdamas daryti įtaką Perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkantysis subjektas gali tai įrodyti bet kokiomis teisėtomis priemonėmis. | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Perkantysis subjektas nereikalauja papildomų dokumentų dėl atitikties šiam reikalavimui. (Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |
| 13.8. | Tiekėjas yra neįvykdęs pirkimo sutarties, pirkimo sutarties su perkančiuoju subjektu ar koncesijos sutarties ar netinkamai ją įvykdęs ir tai buvo esminis pirkimo sutarties pažeidimas, kaip nustatyta Civiliniame kodekse (toliau – esminis pirkimo sutarties pažeidimas), dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, pirkimo sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė pirkimo sutartis buvo nutraukta anksčiau, negu toje pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. Perkantysis subjektas iš pirkimo procedūros pašalina tiekėją ir tuo atveju, kai ji turi įtikinamų duomenų, kad tiekėjas yra įsteigtas, siekiant išvengti šio pašalinimo pagrindo taikymo. | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Perkantysis subjektas nereikalauja papildomų dokumentų dėl atitikties šiam reikalavimui. (Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |
| 13.9. | Tiekėjas yra padaręs profesinį pažeidimą, kai už finansinės atskaitomybės ir audito teisės aktų pažeidimus tiekėjui ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieni metai. | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Perkantysis subjektas nereikalauja papildomų dokumentų dėl atitikties šiam reikalavimui. (Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |
| 13.10. | Tiekėjas atitinka minimalius patikimo mokesčių mokėtojo kriterijus (pagal Mokesčių administravimo įstatymo 40-1 straipsnį) | Tiekėjai turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo pašalinimo pagrindų.Dėl atitikimo nustatytiems kriterijams Lietuvos Respublikoje registruoto juridinio asmens duomenis pasitikrina, užfiksuoja ir išsaugo pats Perkantysis subjektas.(Tiekėjas pašalinamas iš Pirkimo procedūros, jei Perkantysis subjektas dėl šio reikalavimo neatitikties turi įtikinamų duomenų). |

14. Tiekėjas, kiekvienas ūkio subjektų grupės narys ir kiekvienas Subteikėjas ar kitas ūkio subjektas, kurio pajėgumais remiamasi, privalo atitikti Pirkimo sąlygų 1 lentelės reikalavimus. Tiekėjas, kiekvienas ūkio subjektų grupės narys ir kiekvienas Subteikėjas, kurio pajėgumais remiamasi, su Pasiūlymu privalo pateikti EBVPD, kuriame patvirtina, kad nėra pagrindo Tiekėjo, ūkio subjektų grupės narių, Subteikėjų ar kitų pasitelkiamų ūkio subjektų pašalinti iš pirkimo. EBVPD forma pateikiama <https://ebvpd.eviesiejipirkimai.lt/espd-web/>. EBVPD pildymo rekomendacijos pateikiamos <http://vpt.lrv.lt/lt/naujienos/ebvpd-pildymo-rekomendacijos>.

15. Aktualius dokumentus, patvirtinančius pašalinimo pagrindų nebuvimą, privalės pateikti tik tas Dalyvis ir kiekvienas Subteikėjas ar kitas ūkio subjektas, kurio pajėgumais remiamasi, kurio Pasiūlymas galės būti pripažintas laimėjusiu.

16. Perkantysis subjektas Tiekėją pašalina iš Pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš Pirkimo procedūrą ar jos metu jis atitinka bent vieną iš Pirkimo dokumentuose nustatytų tiekėjo pašalinimo pagrindų.

# TIEKĖJŲ KVALIFIKACIJOS REIKALAVIMAI

17. Tiekėjai, dalyvaujantys Pirkime, turi atitikti šiuos kvalifikacijos reikalavimus:

17.1. Teisė verstis veikla – netaikoma;

17.2. Techninio ir profesinio pajėgumo reikalavimai – netaikoma;

17.3. Kokybės vadybos sistemos reikalavimai – netaikoma.

18. Tiekėjas  Perkančiajam subjektui įsipareigoja, kad pirkimo sutartį vykdys tik tokią teisę turintys asmenys.

19. Dalyvis, kiekvienas ūkio subjektų grupės narys ir kiekvienas Subteikėjas ar kitas ūkio subjektas, kurio pajėgumais remiamasi, su pasiūlymu privalo pateikti EBVPD, kuriame patvirtina, jog nėra Tiekėjo pašalinimo pagrindų, jog atitinka kvalifikacinius reikalavimus, kokybės / aplinkos apsaugos vadybos sistemos standartams (jei taikoma). Dalyvis pildydamas EBVPD IV dalį, privalo užpildyti tik IV dalies α. punktą „Visų atrankos kriterijų bendra nuoroda“. EBVPD forma pateikiama <https://ebvpd.eviesiejipirkimai.lt/espd-web/>. EBVPD pildymo rekomendacijos pateikiamos <http://vpt.lrv.lt/lt/naujienos/ebvpd-pildymo-rekomendacijos>.

20. Aktualius dokumentus, patvirtinančius atitiktį kvalifikacijos reikalavimams, privalės pateikti tik tas Dalyvis ir kiekvienas Subteikėjas ar kitas ūkio subjektas, kurio pajėgumais remiamasi, kurio pasiūlymas galės būti pripažintas laimėjusiu.

# VIEŠOJO PIRKIMO VYKDYMO TERMINAI

21. Perkantysis subjektas nustato tokius terminus:

|  |  |  |  |
| --- | --- | --- | --- |
|  |  | **DATA / DIENŲ SKAIČIUS** | **PASTABOS** |
| 21.1.  | Prašymo paaiškinti Pirkimo dokumentus pateikimo Perkančiajam subjektui terminas. | 6 (šešios) dienos iki Pasiūlymų pateikimo termino, nurodyto Skelbime apie pirkimą, pabaigos. | Prašymas paaiškinti Pirkimo dokumentus turi būti pateiktas CVP IS susirašinėjimo priemonėmis. |
| 21.2. | Terminas, iki kurio Perkantysis subjektas turi išsiųsti Pirkimo dokumentų paaiškinimus ir patikslinimus. | 4 (keturios) dienos iki Pasiūlymų pateikimo termino, nurodyto Skelbime apie pirkimą, pabaigos. | Visi Pirkimo sąlygų paaiškinimai ir / ar patikslinimai Pirkimo dalyviams išsiunčiami CVP IS susirašinėjimo priemonėmis ir paskelbiami CVP IS.  |
| 21.3.  | Pirkimo dokumentų aiškinamojo susitikimo ir apsilankymo vietoje terminas. | Netaikomas  |  |
| 21.4. | Pasiūlymų pateikimo terminas. | Skelbime apie Pirkimą nurodytas terminas. | Perkantysis subjektas turi teisę pratęsti Pasiūlymų pateikimo terminą, apie tai paskelbdamas CVP IS bei Pirkimo dalyviams išsiųsdamas pranešimą CVP IS susirašinėjimo priemonėmis. |
| 21.5. | Susipažinimo su Pasiūlymais posėdis. | Skelbime apie Pirkimą nurodytas terminas. | Perkantysis subjektas, pratęsęs Pasiūlymų pateikimo terminą, tokiam pat terminui nukelia ir susipažinimo su Pasiūlymais posėdžio dieną ir laiką bei apie tai paskelbia CVP IS ir Pirkimo dalyviams išsiunčia pranešimą CVP IS susirašinėjimo priemonėmis. |
| 21.6. | Pasiūlymo galiojimo terminas. | 90 (devyniasdešimt) kalendorinių dienų nuo Pasiūlymo pateikimo termino, nurodyto Skelbime apie pirkimą, pabaigos. | Iki Pasiūlymų galiojimo termino pabaigos Perkantysis subjektas turi teisę prašyti, kad dalyviai pratęstų Pasiūlymų galiojimą iki konkrečiai nurodyto laiko.  |
| 21.7. | Terminas, per kurį Perkantysis subjektas privalo informuoti dalyvius apie EBVPD patikrinimo rezultatus. | Ne vėliau kaip per 3 (tris) darbo dienas nuo sprendimo priėmimo dienos. | - |
| 21.8. | Terminas, per kurį Perkantysis subjektas privalo informuoti kiekvieną suinteresuotą Dalyvį apie priimtą sprendimą sudaryti Sutartį. | Ne vėliau kaip per 5 (penkias) darbo dienas nuo sprendimo priėmimo. | - |
| 21.9. | Pretenzijos Perkančiajam subjektui pateikimo terminas. | Per 5 (penkias) darbo dienas nuo Perkančiojo subjekto pranešimo raštu apie jo priimtą sprendimą išsiuntimo tiekėjams dienos. | -  |
| 21.10. | Terminas, per kurį Perkantysis subjektas privalo išnagrinėti tiekėjo pretenziją, priimti motyvuotą sprendimą ir apie sprendimą pranešti Tiekėjui. | Ne vėliau kaip per 6 (šešias) darbo dienas nuo pretenzijos gavimo dienos. | - |
| 21.11. | Ieškinio teismui (išskyrus ieškinį dėl pirkimo sutarties pripažinimo negaliojančia) pateikimo terminas. | Per 5 (penkias) darbo dienas nuo Perkančiojo subjekto pranešimo raštu apie jo priimtą sprendimą išsiuntimo tiekėjams. | Jeigu Perkantysis subjektas per nustatytą terminą, nurodytą Pirkimo sąlygų 13.10. p., neišnagrinėja jam pateiktos pretenzijos, Tiekėjas turi teisę pateikti prašymą ar pareikšti ieškinį teismui per 15 (penkiolika) dienų nuo tos dienos, kurią Perkantysis subjektas turėjo raštu pranešti apie priimtą sprendimą pretenziją pateikusiam Tiekėjui ir suinteresuotiems dalyviams. |
| 21.12. | Atidėjimo terminas, per kurį negali būti sudaroma Sutartis. | 5 (penkios) darbo dienos nuo pranešimo apie sprendimą sudaryti Sutartį išsiuntimo iš Perkančiojo subjekto suinteresuotiems dalyviams dienos. | Atidėjimo terminas gali būti netaikomas, kai vienintelis suinteresuotas Dalyvis yra tas, su kuriuo sudaroma Sutartis. |

22. Pirkimo sąlygų 13 punkte laikas nurodytas Perkančiojo subjekto šalies laiku.

# PIRKIMO DOKUMENTŲ PAAIŠKINIMAS IR PATIKSLINIMAS

23. Perkančiojo subjekto ir Tiekėjų paklausimai ir atsakymai vieni kitiems, atliekant Pirkimo procedūras, turi būti lietuvių kalba. Perkantysis subjektas visus gautus klausimus ir visus atsakymus į juos, visus kitus Pirkimo sąlygų paaiškinimus ir patikslinimus skelbs CVP IS, kur yra skelbiami visi Pirkimo dokumentai.

24. Perkantysis subjektas atsakys į kiekvieną Tiekėjų CVP IS priemonėmis pateiktą prašymą paaiškinti Pirkimo dokumentus, jeigu prašymas gautas per Pirkimo sąlygų 21punkte nurodytą terminą.

25. Perkantysis subjektas paaiškinimus paskelbs per Specialiųjų pirkimo sąlygų 21 punkte nurodytą terminą.

26. Tuo atveju, jei Perkantysis subjektas nespės parengti ir paskelbti atsakymo likus Pirkimo sąlygų 21 punkte nurodytam terminui iki Pasiūlymų pateikimo termino pabaigos, Pasiūlymų pateikimo terminai bus pratęsti, apie tai bus paskelbta CVP IS bei bus paskelbtas Skelbimo apie Pirkimą patikslinimas.

27. Perkantysis subjektas, atsakydamas į Tiekėjo prašymą, nenurodys, iš ko gavo prašymą pateikti paaiškinimą.

28. Nesibaigus Pirkimo Pasiūlymų pateikimo terminui, Perkantysis subjektas savo iniciatyva gali paaiškinti (patikslinti) Pirkimo dokumentus.

29.Tuo atveju, kai tikslinama Skelbime esanti informacija, Perkantysis subjektas skelbia klaidų ištaisymo skelbimus. Jei tikslinama Skelbime esanti informacija likus trumpesniam Pirkimo sąlygų 21 punkte nurodytam terminui iki Pasiūlymų pateikimo termino pabaigos arba jeigu buvo padaryta reikšmingų pirkimo dokumentų pakeitimų, Pasiūlymų pateikimo terminai bus pratęsti.

30. Informacija, ar vykdomas Pirkimo dokumentų aiškinamasis susitikimas ar apsilankymas vietoje, nurodoma Pirkimo sąlygų 21 punkte.

# PASIŪLYMŲ RENGIMO IR PATEIKIMO REIKALAVIMAI

## PASIŪLYMŲ PATEIKIMO PRIEMONĖS

31. Pasiūlymai turi būti pateikiami tik elektroninėmis priemonėmis, CVP IS, pasiekiamoje adresu <https://pirkimai.eviesiejipirkimai.lt/> iki termino, nustatyto Pirkimo sąlygų 21.4 punkte.

32. Pasiūlymai, pateikti popierinėje laikmenoje vokuose, bus grąžinami neatplėšti Tiekėjams ar grąžinami registruotu laišku ir nebus vertinami. Pasiūlymus gali teikti tik CVP IS registruoti tiekėjai (nemokama registracija adresu <https://pirkimai.eviesiejipirkimai.lt/>).

33.Pasiūlymai privalo būti pasirašyti įmonės vadovo ar jo įgalioto asmens parašu. Pasiūlymai gali būti pasirašomi elektroniniu parašu, atitinkančiu Teisės aktuose nustatytus reikalavimus. Tuo atveju, kai pasiūlymą ir jį sudarančius dokumentus pasirašo ne tiekėjo vadovas, o jo įgaliotas asmuo, kartu su pasiūlymu turi būti pateiktas įgaliojimas, patvirtinantis pasirašančio asmens teisę pasirašyti atitinkamus dokumentus (dokumentą).

## REIKALAVIMAI PASIŪLYMO DOKUMENTAMS

34. Visi Pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., .pdf, .jpg, .doc ir kt.).

35. Tiekėjo Pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas Tiekėjo ar jo įgalioto asmens parašu.

## PASIŪLYMO DOKUMENTŲ SĄRAŠAS

36. Pasiūlymą sudaro Tiekėjo pateiktų duomenų, dokumentų elektroninėje formoje ir atsakymų CVP IS priemonėmis visuma:

36.1. Užpildyta Pasiūlymo forma. Pasiūlyme nurodoma Pirkimo objekto kaina pateikiama eurais. Apskaičiuojant kainą, turi būti atsižvelgta į visą Pirkimo objekto apimtį, kainos sudėtines dalis, į Techninės specifikacijos reikalavimus ir pan. Į Pirkimo objekto kainą turi būti įskaityti visi mokesčiai ir visos Tiekėjo išlaidos. Užpildyta siūlomo ekskavatoriaus krautuvo techninių sąlygų reikalavimų atitikimo lentelė;

36.2. Lizingo grąžinimo grafikas;

36.3. Užpildyta EBVPD;

36.4. Jungtinės veiklos sutarties skaitmeninė kopija (jeigu Pirkime dalyvauja ūkio subjektų grupė);

36.5. Įgaliojimas ar kitas dokumentas, suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;

36.6. Dokumentai, patvirtinantys, kad Subteikėjai bus prieinami visą Sutarties vykdymo laikotarpį (jeigu pasitelkiami Subteikėjai) bei nurodant konkrečias paslaugas, kurios perduodamos Subteikėjams;

36.7. Prekės gamintojo išduotas dokumentas ar įgaliojimas (jei tiekėjas/ prekių pardavėjas pats nėra gamintojas), patvirtinantis tiekėjo atstovavimo gamintojui ir garantinio aptarnavimo teisę;

36.8. Garantinio aptarnavimo, kurį atlieka prekių pardavėjas, sąlygų aprašas, nurodant serviso bazę, adresą ir kontaktinius telefonus;

36.9. Gamintojo atstovo aprašymas ar kitas dokumentas, kuriame nurodyti prekės identifikaciniai duomenys, pagrindiniai parametrai, markė ir modelis arba nuoroda į internetinį tinklapį, kuriame galima patikrinti reikalavimų atitikimą.

36.10 Kita Pirkimo dokumentuose prašoma informacija.

## DALYVIO PAŠALINIMO PAGRINDAI, KVALIFIKACIJOS REIKALAVIMAI IR KOKYBĖS VADYBOS SISTEMOS BEI APLINKOS APSAUGOS VADYBOS SISTEMOS STANDARTŲ REIKALAVIMAI

37. Perkantysis subjektas tikrina ir vertina, ar nėra Dalyvių pašalinimo pagrindų.

38. Tiekėjas turi atitikti visus Pirkimo sąlygų IV ir V skyriuose nustatytus reikalavimus.

39. Perkantysis subjektas pripažįsta kitose valstybėse išduotus lygiaverčius pašalinimo pagrindų nebuvimą, atitiktį kvalifikacijos bei kokybės vadybos sistemos ir aplinkos apsaugos vadybos sistemos standartų reikalavimams įrodančius dokumentus.

40. Perkančiajam subjektui paprašius, Tiekėjas privalės pateikti pašalinimo pagrindų nebuvimą, atitiktį kvalifikacijos bei kokybės vadybos sistemos ir aplinkos apsaugos vadybos sistemos standartų (jei taikoma) reikalavimams įrodančių dokumentų originalus.

41. Užsienio valstybių Tiekėjų jų valstybėse išduoti pašalinimo pagrindų nebuvimą, atitiktį kvalifikacijos bei kokybės vadybos sistemos ir aplinkos apsaugos vadybos sistemos standartų reikalavimams įrodantys dokumentai legalizuojami vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus, dokumentas yra atleistas nuo legalizavimo ir (ar) tvirtinimo žymos (*Apostille*).

42. Jeigu Tiekėjas negali pateikti pašalinimo pagrindų nebuvimą, atitiktį kvalifikacijos bei kokybės vadybos sistemos ir aplinkos apsaugos vadybos sistemos standartų reikalavimams patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba šalyse, kuriose ji netaikoma, oficialia Tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko.

43. Jeigu Perkančiajam subjektui kyla abejonių dėl informacijos tinkamumo, tikslumo ar aiškumo anglų kalba išduotuose ir Perkančiajam subjektui pateiktuose sertifikatuose, atestatuose bei kituose kompetentingų institucijų išduotuose dokumentuose, Perkančiojo subjekto atskiru reikalavimu, ne vėliau kaip per 3 (tris) darbo dienas (esant pagrįstam Tiekėjo prašymui, šį terminą Perkantysis subjektas gali pratęsti), Tiekėjas turės pateikti nurodyto dokumento oficialų vertimą į lietuvių kalbą. Jeigu sertifikatai, atestatai bei kiti kompetentingų institucijų išduoti dokumentai pateikiami ne anglų kalba, turi būti pateikiamas oficialus vertimas į lietuvių kalbą.

44. Siekdamas atitikti nustatytus reikalavimus, Tiekėjas gali pasitelkti Subrangovų pajėgumus. Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio būtų jo ryšiai su jais. Tik tuo atveju, jeigu Subteikėjai patys suteiks paslaugas. Šiuo atveju, Tiekėjas privalo įrodyti Perkančiajam subjektui, kad vykdant Sutartį tie ištekliai jam bus prieinami. Tam įrodyti Tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad Tiekėjui Subteikėjų ar kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.

45. Jei Pasiūlymą pateikia ūkio subjektų grupė, veikianti jungtinės veiklos sutarties pagrindu, Pirkimo sąlygų V skyriuje nurodyti reikalavimai kvalifikacijai.

46. Jei Tiekėjas pasitelkia Subteikėjus ar kitus ūkio subjektas, Pirkimo sąlygų V skyriuje yra nurodyti reikalavimai kvalifikacijai.

47. Tiekėjas Sutarties vykdymui kaip specialistą gali pasitelkti fizinį asmenį:

47.1. Jei Tiekėjas tokio asmens neplanuoja įdarbinti, tokiu atveju, specialistas (fizinis asmuo) pasiūlyme nurodomas kaip Tiekėjo Subteikėjas. Tokiu atveju, yra taikomi Pirkimo sąlygų reikalavimai subtiekėjui.

47.2. Jeigu Tiekėjas Pasiūlyme nurodo specialistą (fizinį asmenį), kurį laimėjimo ir Sutarties sudarymo atveju ketina įdarbinti, tokiu atveju, Tiekėjas, iki pateikiant Pasiūlymą, turėtų su ketinamu Sutarties vykdymo metu įdarbinti specialistu sudaryti susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki Tiekėjui pateikiant Pasiūlymą ir konkurso laimėjimo bei Sutarties sudarymo atveju specialistas bus įdarbintas.

47.3. Dalyvis, numatantis samdyti Subteikėjus ar kitus ūkio subjektus prekėms, paslaugoms ar darbams, kuriems nėra taikomi atskiri kvalifikaciniai reikalavimai, yra atsakingas už tai, kad numatomi pasitelkti Subteikėjai ar kiti ūkio subjektai Sutarties vykdymo metu turi teisę tiekti prekes, teikti paslaugas ar vykdyti darbus. Perkantysis subjektas Sutarties vykdymo metu gali prašyti Dalyvio, kad šis pateiktų teisę verstis veikla patvirtinančius dokumentus pagal galiojančius Lietuvos Respublikos teisės aktus.

48. Tiekėjai kartu su Pasiūlymu pateikia EBVPD, kuriame pažymi, ar dėl Tiekėjo nėra Dalyvių pašalinimo pagrindų, ar Dalyviai atitinka kvalifikacijos reikalavimus ir kokybės vadybos sistemos bei aplinkos apsaugos vadybos sistemos standartų reikalavimus, nurodytus Pirkimo sąlygų IV ir V skyriuose. Jeigu Pasiūlymą pateikia ūkio subjektų grupė, yra pateikiami kiekvieno ūkio subjektų grupės nario EBVPD atskirai. Jeigu Tiekėjas remiasi Subteikėjų ar kitų ūkio subjektų pajėgumais, yra pateikiami ir Subteikėjų ar kitų ūkio subjektų EBVPD, išskyrus, specialisto, kai laimėjimo atveju jį ketinama įdarbinti.

49. Perkantysis subjektas visų Dalyvio (ūkio subjektų grupės, Subteikėjų ar ūkio subjektų, jeigu taikoma) pašalinimo pagrindų nebuvimą patvirtinančių dokumentų, kvalifikaciją bei kokybės vadybos sistemos ir aplinkos apsaugos vadybos sistemos standartų atitiktį patvirtinančių dokumentų reikalauja tik iš to Dalyvio, kurio ekonomiškai naudingiausias Pasiūlymas pagal vertinimo rezultatus gali būti pripažintas laimėjusiu.

50. Perkantysis subjektas nereikalauja iš Dalyvio, kurio ekonomiškai naudingiausias Pasiūlymas pagal vertinimo rezultatus gali būti pripažintas laimėjusiu, pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir vadybos sistemos bei aplinkos apsaugos vadybos sistemos standartams, jeigu Perkantysis subjektas:

50.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasi CVP IS priemonėmis;

50.2. šiuos dokumentus jau turi iš ankstesnių pirkimų procedūrų.

51. Jeigu Dalyvis neatitinka reikalavimų, nustatytų pagal Lietuvos Respublikos viešųjų pirkimų įstatymo 46 straipsnio 1, 4 ir 6 dalis, Komisija jo nepašalina iš pirkimo procedūros, kai yra abi šios sąlygos kartu:

51.1. Dalyvis pateikė Komisijai informaciją apie tai, kad ėmėsi šių priemonių:

51.1.1. savanoriškai sumokėjo arba įsipareigojo sumokėti kompensaciją už žalą, padarytą Lietuvos Respublikos viešųjų pirkimų įstatymo 46 straipsnio 1, 4 ar 6 dalyje nurodytos nusikalstamos veikos arba pažeidimo, jeigu taikytina;

51.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;

51.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;

51.2. Komisija įvertino Dalyvio informaciją ir priėmė motyvuotą sprendimą, kad priemonės, kurių ėmėsi Dalyvis, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Komisija turi pateikti Dalyviui motyvuotą sprendimą raštu ne vėliau kaip per 10 (dešimt) dienų nuo tiekėjo informacijos gavimo.

## REIKALAVIMAI JUNGTINĖS VEIKLOS SUTARČIAI

52. Pasiūlymą gali pateikti ūkio subjektų grupė. Ūkio subjektų grupė, teikianti bendrą pasiūlymą, privalo pateikti jungtinės veiklos sutarties skaitmeninę kopiją.

53. Jungtinės veiklos sutartyje turi būti nurodyta:

53.1. kiekvienos šios sutarties šalies įsipareigojimai, vykdant su Perkančiuoju subjektu numatomą sudaryti Sutartį, šių įsipareigojimų vertės dalis bendroje Sutarties vertėje;

53.2. solidarioji visų šios sutarties šalių atsakomybė už prievolių Perkančiajam subjektui nevykdymą.;

53.3. asmuo, kuris atstovauja ūkio subjektų grupei (su kuo Perkantysis subjektas turėtų bendrauti Pasiūlymo vertinimo metu kylančiais klausimais ir kam teikti su Pasiūlymo vertinimu susijusią informaciją);

53.4. draudimas keisti ūkio subjektų grupės narių sudėtį iki Sutarties sudarymo;

53.5. nuostata, kad be išankstinio raštiško Perkančiojo subjekto sutikimo jungtinės veiklos sutartimi nustatytų partnerių keitimas yra laikomas esminiu Sutarties pažeidimu.

54. Perkantysis subjektas nereikalauja, kad, ūkio subjektų grupės pateiktą Pasiūlymą pripažinus geriausiu ir pasiūlius sudaryti Sutartį, ši ūkio subjektų grupė įgytų tam tikrą teisinę formą.

## PASIŪLYMO DOKUMENTŲ KONFIDENCIALUMAS

55. Tiekėjai pasiūlyme gali nurodyti, kokia pasiūlyme pateikta informacija yra konfidenciali. Tokią informaciją sudaro, visų pirma, komercinė (gamybinė) paslaptis (Civilinio kodekso 1.116 str. 1 d.) ir konfidencialieji pasiūlymų aspektai (*pateikiama laisva forma),* kurie tiesiogiai ar netiesiogiai yra susiję su komercine (gamybine) veikla, t. y. ta informacija, kuri nėra viešai prieinama tretiesiems asmenims ir dėl to daro įtaką pasiūlyme nurodytos kainos dydžiui. Informacija, kurią viešai skelbti įpareigoja Lietuvos Respublikos įstatymai bei visa Pasiūlymą sudaranti informacija negali būti tiekėjo nurodoma kaip konfidenciali. Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija. Konfidencialia taip pat negalima laikyti informacijos, nurodytos Įstatymo 32 str. 2 d.

56. Tiekėjų reikalavimu, Perkantysis subjektas turi juos supažindinti su kitų Tiekėjų Pasiūlymais, išskyrus tą informaciją, kurią Tiekėjai nurodė kaip konfidencialią. Perkančiajam subjektui kilus abejonių, ar konkreti informacija pagrįstai nurodyta konfidencialia, Perkantysis subjektas turi teisę kreiptis į Tiekėją, prašydamas pagrįsti informacijos konfidencialumą. Tiekėjui nepateikus įrodymų, jog informacija pagrįstai nurodyta kaip konfidenciali, Perkantysis subjektas tokios informacijos nepripažįsta konfidencialia. Tiekėjas, teikdamas dokumentą, kuris yra konfidencialus, turi jo pavadinime nurodyti „*konfidencialu*“.

## PASIŪLYMO GALIOJIMO TERMINAS IR JO PRATĘSIMAS

57. Tiekėjų Pasiūlymai turi galioti iki Pirkimo sąlygų 21.6. punkte nurodyto termino. Jeigu Tiekėjo Pasiūlyme nenurodytas pasiūlymo galiojimo terminas, laikoma, jog Pasiūlymas galioja iki Pirkimo sąlygų 21.6 punkte nurodyto termino.

58. Iki Pasiūlymų pateikimo termino Perkantysis subjektas turi teisę pratęsti Pasiūlymų pateikimo terminą.

59. Tiekėjas iki galutinio Pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis.

60. Kol nesibaigė Pasiūlymų galiojimo laikas, Perkantysis subjektas turi teisę prašyti, kad Tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą ir atsiimti pasiūlymą, neprarasdamas teisės į savo pasiūlymo galiojimo užtikrinimą.

## PASIŪLYMŲ ŠIFRAVIMAS

61. Tiekėjo Pasiūlymas gali būti užšifruojamas. Tiekėjas, nusprendęs pateikti užšifruotą Pasiūlymą, turi:

61.1. iki **Pasiūlymų pateikimo termino pabaigos,** naudodamasis CVP IS priemonėmis, pateikti užšifruotą Pasiūlymą (užšifruojamas visas Pasiūlymas arba Pasiūlymo dokumentas, kuriame nurodyta Pasiūlymo kaina). Instrukcija, kaip Tiekėjui užšifruoti Pasiūlymą galima rasti interneto svetainėje (<http://vpt.lrv.lt/uploads/vpt/documents/files/uzsifravimo_instrukcija.pdf>).

61.2. iki **vokų atplėšimo procedūros (posėdžio) pradžios CVP IS susirašinėjimo priemonėmis** pateikti slaptažodį, su kuriuo Perkantysis subjektas galėtų iššifruoti pateiktą Pasiūlymą. Iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemonę, Tiekėjas turi teisę slaptažodį pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju, Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (*pavyzdžiui, susisiekęs su Perkančiuoju subjektu oficialiu jos telefonu ir (arba) kitais būdais*).

61.3. Tiekėjui užšifravus visą Pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Perkantysis subjektas negalėjo iššifruoti Pasiūlymo, Pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik Pasiūlymo dokumentą, kuriame nurodyta Pasiūlymo kaina, o kitus Pasiūlymo dokumentus pateikė neužšifruotus – Komisija Tiekėjo Pasiūlymą atmeta kaip neatitinkantį Pirkimo dokumentuose nustatytų reikalavimų (Tiekėjas nepateikė Pasiūlymo kainos).

# PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO (ATLIKIMO) UŽTIKRINIMO REIKALAVIMAI

62. Perkantysis subjektas nereikalauja Pasiūlymo galiojimo užtikrinimo.

63. Perkantysis subjektas nereikalauja Pirkimo sutarties įvykdymo užtikrinimo.

64. Sutarties įvykdymas bus užtikrinamas Sutartyje nustatytais būdais – delspinigiais.

# SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS

65. Susipažinimas su elektroninėmis priemonėmis CVP IS gautais pasiūlymais vyks Komisijos posėdyje.

66. Dalyviai nedalyvauja Komisijos posėdyje.

67. Posėdis vyksta Specialiųjų pirkimo sąlygų 21.5 punkte nurodytą dieną, valandą ir minutę. Nustatytu laiku turi įvykti pradinis susipažinimas su visais Pasiūlymais, gautais nepasibaigus jų pateikimo terminui.

# PASIŪLYMŲ NAGRINĖJIMAS IR VERTINIMAS

## PASIŪLYMO DUOMENŲ ATITIKTIES PIRKIMO SĄLYGOMS VERTINIMAS

68. Komisija tikrina Dalyvių Pasiūlymų duomenų atitiktį Pirkimo sąlygose nustatytiems reikalavimams:

68.1 Komisija patikrina, ar Dalyvis kartu su Pasiūlymo pateikė visus dokumentus, kurie būtini pagal Pirkimo dokumentų reikalavimus;

68.2. Komisija patikrina, ar Dalyvio pateiktas EBVPD yra užpildytas tinkamai, ar Dalyvis patvirtino, jog Dalyvio atžvilgiu nėra nei vieno Dalyvio pašalinimo pagrindo, ar Dalyvis atitinka visus kvalifikacijos reikalavimus bei kokybės vadybos sistemos ir aplinkos apsaugos vadybos sistemos standartus (jei taikoma);

68.3. Komisija patikrina, ar Dalyvio Pasiūlyme nurodyta kaina apskaičiuota be klaidų;

68.4. Komisija patikrina, ar pasiūlyta kaina nėra per didelė ir Perkančiajam subjektui nepriimtina;

68.5. Komisija patikrina, ar Dalyvio Pasiūlyme pateikti duomenys ir informacija yra nemelagingi;

68.6. Komisija patikrina, ar nėra susiklosčiusi interesų konflikto situacija;

68.7. Komisija patikrina ir įvertina, ar Dalyvis, kurio atžvilgiu buvo Dalyvio pašalinimo pagrindai, įtvirtinti Lietuvos Respublikos viešųjų pirkimų įstatymo 46 straipsnio 1, 4 ir 6 dalyse, pateikė informaciją dėl pašalinimo pagrindų panaikinimo priemonių ir šios priemonės yra pakankamos;

68.8. Perkantysis subjektas gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas vadovaujantis Įstatymo reikalavimais turi būti atmetamas.

69. Jeigu Komisija nustato, kad Dalyvio Pasiūlymo duomenys yra netikslūs ir neaiškūs:

69.1. EBVPD duomenys yra neišsamūs arba netikslūs, Komisija privalo CVP IS priemonėmis prašyti Dalyvio juos papildyti arba paaiškinti per Komisijos nurodytą terminą;

69.2. Dalyvio jungtinės veiklos sutartis, įgaliojimas, pasiūlymo galiojimo užtikrinimas ar dokumentai, patvirtinantys, kad Subteikėjai bus prieinami visą Sutarties vykdymo laikotarpį (jeigu pasitelkiami Subteikėjai) bei nurodant konkrečius darbus, kurie perduodami subrangovams yra netikslūs ir neaiškūs arba Tiekėjas nepateikė šių dokumentų, Komisija privalo CVP IS priemonėmis prašyti Dalyvio juos pateikti, papildyti arba paaiškinti per Komisijos nurodytą terminą;

69.3. Kiti Dalyvio Pasiūlymo duomenys yra netikslūs ir neaiškūs, Komisija privalo CVP IS priemonėmis prašyti Dalyvio patikslinti, papildyti arba paaiškinti savo Pasiūlymą, tačiau Komisija negali prašyti, siūlyti arba leisti pakeisti Pasiūlymo esmės – padaryti Pasiūlymo pakeitimų, dėl kurių Pirkimo dokumentų reikalavimų neatitinkantis Pasiūlymas taptų atitinkantis Pirkimo dokumentų reikalavimus.

69.4. Dalyvio, kuris gali būti nustatytas laimėtoju, pateikti pašalinimo pagrindų nebuvimą patvirtinantys dokumentai, atitiktį kvalifikacijos reikalavimams patvirtinantys dokumentai, kokybės vadybos sistemos ir aplinkos apsaugos vadybos sistemos standartų atitiktį patvirtinantys dokumentai yra neišsamūs ar klaidingi arba šių dokumentų ar duomenų trūksta, Komisija privalo nepažeisdama lygiateisiškumo ir skaidrumo principų prašyti Dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą.

70. Jeigu pateiktame Pasiūlyme nurodyta kaina atrodo neįprastai maža ir yra realus pagrindas įtarti, kad sutartis už tokią kainą negalės būti tinkamai įvykdyta, Komisija turi Tiekėjo CVP IS priemonėmis paprašyti per Komisijos nurodytą terminą pagrįsti neįprastai mažą pasiūlymo kainą.

## PASIŪLYMŲ VERTINIMAS IR PALYGINIMAS

71. Komisija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.

## EKONOMIŠKAI NAUDINGIAUSIĄ PASIŪLYMĄ PATEIKUSIO DALYVIO EBVPD DEKLARUOTŲ DUOMENŲ ATITIKIMO VERTINIMAS

72. Komisija Dalyvio pašalinimo pagrindų nebuvimą patvirtinančių dokumentų, kvalifikaciją bei kokybės vadybos sistemos ir aplinkos apsaugos vadybos sistemos standartų (toliau – EBVPD deklaruotų duomenų) atitiktį patvirtinančių dokumentų reikalauja tik iš to Dalyvio, kurio ekonomiškai naudingiausias Pasiūlymas gali būti pripažintas laimėjusiu (toliau – Preliminarus laimėtojas). Jeigu kelių pateiktų pasiūlymų kainos yra vienodos, Preliminariu laimėtoju laikomas Dalyvis, kurio Pasiūlymas CVP IS priemonėmis pateiktas anksčiausiai. Komisija nustato protingumo principą atitinkantį terminą Dalyviui pateikti reikalaujamus dokumentus:

72.1. jeigu Preliminarus laimėtojas Komisijos prašymu pateikė visus EBVPD deklaruotų duomenų atitiktį patvirtinančius dokumentus, kitų Dalyvių EBVPD deklaruotų duomenų atitiktį patvirtinantys dokumentai nėra tikrinami;

72.2. jeigu Preliminarus laimėtojas Perkančiojo subjekto prašymu pateikė ne visus EBVPD deklaruotų duomenų atitiktį patvirtinančius dokumentus arba šie dokumentai yra netikslūs ir neaiškūs, Komisija privalo CVP IS priemonėmis prašyti Dalyvio juos papildyti arba paaiškinti per Komisijos nurodytą terminą;

72.3. jeigu Preliminaraus laimėtojo pasitelkti Subteikėjai ar kiti ūkio subjektai, kurių pajėgumais remiamasi, neatitiko pašalinimo pagrindų nebuvimo, kvalifikacijos ir/ ar kokybės vadybos sistemos ir aplinkos apsaugos vadybos sistemos standartų reikalavimų, Komisija privalo CVP IS priemonėmis prašyti Dalyvio pakeisti Subteikėjus ar kitus ūkio subjektus per Komisijos nurodytą terminą tokiais, kurie visiškai atitinka reikalavimus;

72.4. jeigu Preliminarus laimėtojas per Komisijos nurodytą terminą nepateikė EBVPD deklaruotų duomenų atitiktį patvirtinančių dokumentų, ir, Komisijos prašymu, nepatikslino pateiktų netikslių ar neišsamių EBVPD deklaruotų duomenų atitiktį patvirtinančių dokumentų, prašoma pateikti kito Dalyvio, einančio po Preliminaraus laimėtojo EBVPD deklaruotus duomenis patvirtinantys dokumentai.

# PASIŪLYMO ATMETIMO PAGRINDAI, PERKANČIOJO SUBJEKTO TEISĖ PRATĘSTI PASIŪLYMO PATEIKIMO TERMINĄ, NUTRAUKTI PIRKIMĄ IR / AR NESUDARYTI SUTARTIES

73. Komisija atmeta Dalyvio pasiūlymą, jeigu:

73.1. Dalyvio Pasiūlymo duomenys neatitiko Pirkimo dokumentų reikalavimų;

73.2. Dalyvis Pasiūlyme pateikė netikslius ar neišsamius EBVPD duomenis ir, Komisijai prašant, nepaaiškino ir nepatikslino jų raštu CVP IS priemonėmis arba paaiškinimą, patikslinimą CVP IS priemonėmis pateikė po Komisijos nurodyto termino;

73.3. Dalyvis per Komisijos nustatytą terminą nepatikslino, nepapildė ar nepateikė Pirkimo dokumentuose nurodytų kartu su Pasiūlymu teikiamų dokumentų: įgaliojimo asmeniui pasirašyti Pasiūlymą, jungtinės veiklos sutarties, Pasiūlymo galiojimo užtikrinimą patvirtinančio dokumento, dokumentų, patvirtinančių, kad Subteikėjai bus prieinami visą Sutarties vykdymo laikotarpį (jeigu pasitelkiami Subteikėjai) bei nurodant konkrečius darbus, kurie perduodami Subteikėjams, ar kitų reikalaujamų dokumentų;

73.4. Dalyvis, kurio Pasiūlymas ekonomiškai naudingiausias, neatitiko Dalyvio pašalinimo pagrindų nebuvimo, kvalifikacijos ir/ ar kokybės vadybos sistemos ir aplinkos apsaugos vadybos sistemos standartų reikalavimų;

73.5. Dalyvis, kurio Pasiūlymas ekonomiškai naudingiausias, per Komisijos nurodytą terminą nepateikė Dalyvio pašalinimo pagrindų nebuvimą patvirtinančių dokumentų, kvalifikaciją bei kokybės vadybos sistemos ir aplinkos apsaugos vadybos sistemos standartų atitiktį patvirtinančių dokumentų, ir, Komisijos prašymu, nepatikslino pateiktų netikslių ar neišsamių duomenų apie savo Dalyvio pašalinimo pagrindų nebuvimą, kvalifikaciją bei kokybės vadybos sistemos ir aplinkos apsaugos vadybos sistemos standartų atitiktį;

73.6. Dalyvio, kurio Pasiūlymas ekonomiškai naudingiausias, pasitelkti Subteikėjai ar kiti ūkio subjektai, kurių pajėgumais remiamasi, neatitiko pašalinimo pagrindų nebuvimo, kvalifikacijos ir / ar kokybės vadybos sistemos ir aplinkos apsaugos vadybos sistemos standartų reikalavimų ir Dalyvis per Komisijos nurodytą terminą nepateikė dokumentų dėl naujo Subrangovo ar kito ūkio subjekto pasitelkimo;

73.7. Dalyvis Pasiūlyme nurodė melagingą informaciją, kurią Perkantysis subjektas gali įrodyti bet kokiomis priemonėmis;

73.8. Dalyvis per Komisijos nurodytą terminą neištaisė Pasiūlyme bei pridedamuose dokumentuose (jeigu tokių reikalaujama) pateiktos Pasiūlymo kainos aritmetinių klaidų;

73.9. Dalyvis per Komisijos nurodytą terminą nepaaiškino Pasiūlymo pateiktos Pasiūlymo techninės informacijos, leidžiančios įvertinti Dalyvio Pasiūlymą;

73.10. Dalyvio buvo pasiūlyta neįprastai maža kaina ir Dalyvis Komisijos prašymu nepateikė kainos sudėtinių dalių ir skaičiavimų pagrindimo arba kitaip nepagrindė neįprastai mažos pasiūlymo kainos;

73.11. Dalyvis pateikė daugiau kaip vieną Pasiūlymą arba ūkio subjektų grupės narys dalyvauja teikiant kelis Pasiūlymus (jeigu Perkantysis subjektas riboja alternatyvių pasiūlymų pateikimą). Laikoma, kad Tiekėjas pateikė daugiau kaip vieną Pasiūlymą, jeigu tą patį Pasiūlymą pateikė ir raštu (popierine forma, vokuose), ir naudodamasis CVP IS priemonėmis.

73.12. Dalyvio Pasiūlymo kaina yra per didelė, nepriimtina Perkančiajam subjektui. Laikoma, kad pasiūlyta kaina yra per didelė ir nepriimtina, jeigu ji viršija Perkančiojo subjekto Pirkimui skirtas lėšas, nustatytas ir užfiksuotas Perkančiojo subjekto rengiamuose dokumentuose prieš pradedant Pirkimą;

74. Bet kuriuo metu iki Sutarties sudarymo Perkantysis subjektas turi teisę savo iniciatyva nutraukti pradėtas Pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Įstatymo 29 straipsnio 1 dalyje nustatyti principai ir atitinkamos padėties negalima ištaisyti.

75. Perkantysis subjektas gali nuspręsti nesudaryti Sutarties su ekonomiškai naudingiausią pasiūlymą pateikusiu Dalyviu, jeigu nustato, kad Dalyvio pasiūlymas neatitinka Įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

# PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO

76. Perkantysis subjektas, nedelsdamas išnagrinėjęs, įvertinęs ir palyginęs pateiktus Pasiūlymus nustato pasiūlymų eilę. Pasiūlymai eilėje surašomi ekonominio naudingumo mažėjimo tvarka (pagal kainą). Pasiūlymų eilė nenustatoma, jei buvo gautas tik vienas pasiūlymas. Įvertinęs Dalyvio, kurio Pasiūlymas ekonomiškai naudingiausias, pašalinimo pagrindų nebuvimą, kvalifikaciją bei atitiktį kokybės vadybos sistemos ir aplinkos apsaugos vadybos sistemos standartams, nustato laimėjusį pasiūlymą.

77. Pirkimo laimėtojui Perkantysis subjektas siūlo pasirašyti Sutartį.

78. Perkantysis subjektas suinteresuotiems dalyviams ne vėliau kaip per 5 (penkias) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma Sutartis, nurodo nustatytą pasiūlymų eilę, laimėjusį Pasiūlymą ir tikslų Atidėjimo terminą. Perkantysis subjektas taip pat turi nurodyti priežastis, dėl kurių buvo priimtas sprendimas nesudaryti Sutarties.

79. Perkantysis subjektas, gavęs suinteresuoto Dalyvio raštu pateiktą prašymą, ne vėliau kaip per 15 (penkiolika) dienų nuo jo gavimo dienos išsamiai pateikia šią informaciją:

79.1. Dalyviui, kurio Pasiūlymas nebuvo atmestas - laimėjusio Pasiūlymo charakteristikas ir santykinius pranašumus, dėl kurių šis Pasiūlymas buvo pripažintas geriausiu, taip pat šį Pasiūlymą pateikusio Dalyvio pavadinimą;

79.2. Dalyviui, kurio Pasiūlymas buvo atmestas, – Pasiūlymo atmetimo priežastis, įskaitant, jeigu taikoma, informaciją, kad buvo pasinaudota Įstatymo 64 straipsnio 10 dalimi, 50 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.

80. Perkantysis subjektas Pirkimo sąlygų 55-56 punktuose nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus Dalyvio komercinius interesus arba turi neigiamą poveikį Dalyvių konkurencijai.

81. Susipažinti su visa su Pirkimu susijusia informacija gali tik Komisijos nariai, Komisijos posėdžiuose dalyvaujantys stebėtojai ir Perkančiojo subjekto ar jo įgaliotojo subjekto pakviesti ekspertai, Viešųjų pirkimų tarnybos atstovai, Perkančiojo subjekto vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys. Kiti asmenys gali susipažinti tik su ta su pirkimais susijusia informacija, kurią atskleisti leidžia Įstatymas.

82. Pirkimą laimėjęs Dalyvis privalo pasirašyti Sutartį per Perkančiojo subjekto nurodytą terminą. Sutarčiai pasirašyti laikas nustatomas atskiru pranešimu CVP IS susirašinėjimo priemonėmis. Sutartis turi būti sudaroma nedelsiant, bet ne anksčiau negu pasibaigė Atidėjimo terminas (5 (penkių) darbo dienų laikotarpis nuo pranešimo apie sprendimą sudaryti Sutartį išsiuntimo dienos). Atidėjimo terminas gali būti netaikomas, kai vienintelis suinteresuotas Dalyvis yra tas, su kuriuo sudaroma Sutartis. Sudarant Sutartį, joje negali būti keičiamos pagrindinės Sutarties sąlygos ir laimėjusio Dalyvio Pasiūlyme nurodyta kaina ir sąlygos.

83. Jeigu Dalyvis, kuriam buvo pasiūlyta sudaryti Sutartį, raštu atsisako ją sudaryti arba iki Perkančiojo subjekto nurodyto laiko nepasirašo Sutarties, arba atsisako sudaryti Sutartį Pirkimo dokumentuose nustatytomis sąlygomis, laikoma, kad Dalyvis atsisakė sudaryti Sutartį. Tuo atveju, tikrinami kito po Dalyvio, esančio sudarytoje Pasiūlymų eilėje, Dalyvio pašalinimo pagrindų nebuvimą patvirtinančių dokumentų, kvalifikaciją bei kokybės vadybos sistemos ir aplinkos apsaugos vadybos sistemos standartų atitiktį patvirtinantys dokumentai, Perkantysis subjektas kreipiasi į šį Dalyvį ir siūlo sudaryti Sutartį.

# PIRKIMO SUTARTIES SĄLYGOS

84. Sudaroma sutartis turi atitikti laimėjusio tiekėjo pasiūlymą ir šio konkurso sąlygas.

85. Sutarties galiojimo terminas – **iki visiško tarpusavio įsipareigojimų įvykdymo.**

86.Sutartyje numatytas paslaugų įkainis per visą sutarties galiojimo laikotarpį nekeičiamas, išskyrus atvejus, kai teisės aktais pakeičiamas sutartyje nurodytoms paslaugoms taikomas pridėtinės vertės mokestis. Tais atvejais, jei įstatymo bus pakeisti tiesiogiai su kaina susiję mokesčiai (PVM) ar įvesti nauji, ji bus keičiama atitinkama dalimi, atsižvelgiant į kainos sudėtyje esančio mokesčio dalį ar pridedant naują mokestį.

87. Sutarties galiojimo laikotarpiu Šalis, inicijuojanti sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant konkurso sąlygas ir (ar) pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas. Į pateiktą prašymą pakeisti atitinkamą sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl sutarties sąlygų keitimo, sprendimo teisę turi pirkėjas. Šalims tarpusavyje susitarus dėl sutarties sąlygų keitimo ir teisės aktų nustatyta tvarka gavus Viešųjų pirkimų tarnybos sutikimą keisti sutarties sąlygas, šie keitimai įforminami susitarimu, kuris yra sutarties neatskiriama dalis.

88. Už nustatytu terminu nepristatytą ekskavatorių, Perkančiajam subjektui pareikalavus, tiekėjas sumoka 0,02 proc. delspinigius nuo ekskavatoriaus kainos už kiekvieną pradelstą dieną.

89. Dėl pirkimo sutarties tarp šalių kylantys ginčai bus sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka*.*

90*.* Perkantysis subjektas turi teisę vienašališkai nutraukti pirkimo sutartį, prieš 30 dienų raštu pranešęs apie tai tiekėjui, jeigu tiekėjas nevykdo savo įsipareigojimų arba vykdo juos kitomis sąlygomis, negu buvo nurodęs savo pasiūlyme.

91. Tiekėjas turi teisę vienašališkai nutraukti pirkimo sutartį, prieš 30 dienų raštu pranešęs apie tai Perkančiajam subjektui, jeigu Perkantysis subjektas nevykdo savo įsipareigojimų arba vykdo juos kitomis sąlygomis.

92. Sutartis gali būti nutraukta raštišku abiejų šalių susitarimu.

93. Delspinigių sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.

94. Apmokėjimo sąlygos. Mokama pagal lizingo mokėjimų grafiką per 5 metus. Numatoma išankstinio dalies įmokų įmokėjimo galimybė be papildomų mokesčių.

95. Ekskavatorių tiekėjas turės pristatyti per 30 kalendorinių dienų, nuo sutarties pasirašymo dienos.

# GINČŲ NAGRINĖJIMO TVARKA

96. Tiekėjas ar Dalyvis, norėdamas iki Sutarties sudarymo ginčyti Perkančiojo subjekto sprendimus ar veiksmus, turi pateikti pretenziją Perkančiajam subjektui Įstatymo VII skyriuje nustatyta tvarka. Pretenzija turi būti pateikta CVP IS priemonėmis. Perkančiojo subjekto priimtas sprendimas gali būti skundžiamas teismui Įstatymo VII skyriuje nustatyta tvarka. Perkantysis subjektas nenagrinėja pakartotinių pretenzijų.

97. Perkantysis subjektas nagrinėja tik tas tiekėjų pretenzijas, kurios gautos iki Sutarties sudarymo dienos.

98. Perkantysis subjektas, gavęs pretenziją, nedelsdamas sustabdo pirkimo Procedūrą, kol bus išnagrinėta ši pretenzija ir priimtas sprendimas.

99. Perkantysis subjektas privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam Tiekėjui ar Dalyviui, kitiems suinteresuotiems Dalyviams ne vėliau kaip per 6 (šešias) darbo dienas nuo pretenzijos gavimo dienos.

# BAIGIAMOSIOS NUOSTATOS

100. Pirkimas vykdomas, vadovaujantis Įstatymu, Lietuvos Respublikos viešųjų pirkimų įstatymu, Civiliniu kodeksu, kitais viešuosius pirkimus reglamentuojančiais teisės aktais bei Pirkimo sąlygomis.

101. Pirkimo dokumentai, jų paaiškinimai, patikslinimai kartu su Skelbimu apie Pirkimą skelbiami CVP IS ([https://pirkimai.eviesiejipirkimai.lt/)](https://pirkimai.eviesiejipirkimai.lt/). Perkantysis subjektas neteikia Tiekėjams Pirkimo dokumentų popierinio varianto. Tiekėjai turėtų atidžiai stebėti CVP IS talpinamus Pirkimo dokumentų paaiškinimus bei papildymus.

102. Pirkimo sąlygose vartojamos sąvokos atitinka Įstatyme, Lietuvos Respublikos viešųjų pirkimų įstatyme apibrėžtas sąvokas.

103. Dėl šio Pirkimo reguliarus orientacinis skelbimas ir skelbimas apie kvalifikacijos vertinimo sistemą nebuvo paskelbtas.

104. Stebėtojai dalyvauti Komisijos posėdžiuose nėra kviečiami.

105. Pateikdamas savo pasiūlymą, Tiekėjas sutinka su visais Pirkimo dokumentų reikalavimais ir sąlygomis, ir atsisako taikyti bet kokias kitas, Pirkimo dokumentuose nenumatytas, sąlygas.

106. Perkantysis subjektas laikys, kad visi Tiekėjai, teikiantys pasiūlymus, yra susipažinę su Teisės aktais, reglamentuojančiais pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp Perkančiojo subjekto ir Tiekėjų susiklostantiems santykiams, kylantiems iš (ar) susijusiems su šiuo Pirkimu. Su visais Teisės aktais galima susipažinti internetinėje duomenų bazėje <https://www.e-tar.lt/portal/lt/index>.

107. Perkantysis subjektas neatsako už nenumatytus atvejus, dėl kurių elektroniniai pasiūlymai nebuvo gauti ar buvo gauti pavėluotai.

108. Perkantysis subjektas yra pridėtinės vertės mokesčio (toliau vadinama – PVM) mokėtojas.

109. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo principų.

110. Tiekėjai padengia visas išlaidas, susijusias su Pasiūlymų parengimu ir pateikimu. Perkantysis subjektas nėra atsakingas už šias išlaidas, neatsižvelgiant į Pirkimo eigą ir rezultatus.